Markus!
So klinčeva vrata odklenjena?
Aames, pojdi z njim.
Hej! Hej!
Od kod ti posnetek moje hčere?
Ne zafrkavam se!
Je bil Trey? Odgovori mi, prekleto!
Jezen očka je seksi.
-Je bil on? -Markus.
Pomiri se.
Kaj je bilo to?
Našla sem pornografske filmčke.
Tudi od Trini in njenega fanta.
Srečo ima, da so vrata zaklenjena.
Kaj lahko naredim?
Poišči tistega kretena Treya.
Vedeti moram, od kot zvodniku Trinin posnetek.
Ni šans, da je vedela, kaj se dogaja.
Nikoli ne bi dovolila Aubreyju, da jo snema.
Z Aamesom bova našla Treya.
Za stotine filmčkov mora odgovarjati. In za Drejin umor.
Kaj pa Rochelle?
Aames jo pelje na postajo.
Tebe naj zdaj skrbi samo za Zarino in Trini.
Za moškega je motor kot žena.
Lahko gledaš, a se ne dotikaj.
Nisem hotel biti nespoštljiv. Res ne.
Odkar sem slišal zvok dvovaljnika, sem iskal ta dragulj.
Ste videli Finneyjev obraz, ko ste prihrumeli?
Nekateri ne znajo uživati v zvoku.
-Lee. -Hackman.
S Questeurjem skušate izpodriniti domačine.
Sploh ne. Želimo sodelovati s sosesko, g. Scoville.
Očitno se ne spoznate samo na moj motor.
Ste oaklandska legenda.
Upam, da bom lahko še kdaj obiskal tega lepotca.
Razen če ste ga pripravljeni prodati. Kar povejte ceno.
Ob svetem nikoli. Moški ne more prodati žene.
Enako menim o svojem BSA, indianu l. 1947 in powerplusu l. 1919.
To bi pa rad videl.
Kadarkoli se oglasite.
Žena Sybil mi kar naprej teži zaradi teh volitev.
Prijetno je ne govoriti o politiki.
V redu.
Rada te imam, mama.
Draga Elie, ko sem te sinoči gledal v svojem naročju,
nisem vedel, kje se ti končaš in jaz začnem.
Enako sem čutil v džez klubu, ko sva se spoznala.
Takrat sem vedel, da hočem za vedno biti s teboj. Še vedno je tako.
Komaj čakam, da boš spet v moji postelji.
Da te lahko ljubim, spet in spet. Rad te imam. Alexander.
Hej. Vstopi.
Komaj čakam, da izvem novosti o Treyu. Ste ga našli?
Aames je našel njegovo hišo.
Dobro. Ste ga aretirali?
Ni ga bilo doma.
Ena njegovih punc je bila. V priporu je.
Je ona ubila Dreo?
Ne, Trey je še vedno najverjetnejši osumljenec.
Ste vsaj našli kaj uporabnega v hiši?
Zaenkrat ne.
Aames me bo spravil na postajo,
da vidiva, ali bo Rochelle pomagala najti Treya.
Ko bi le poznala koga, ki cele dneve dela z najstnicami.
Spet grem predaleč, ne?
Z Aamesom se trudiva.
Celo raziskovalna ekipa pri Boisterousu preverja Treya.
Sporočila ti bom, če lahko pomagaš.
Veš, da te imava z očetom rada, ne?
Tvoj oče je sinoči videl posnetek, na katerem z Aubreyjem seksata.
O seksu bomo pozneje.
Najprej me zanima, ali si vedela, da te snema.
Si vedela, da te snema?
Ne.
Ti je Aubrey predstavil Rochelle ali Treya?
-Zakaj? -Ker sta imela frdaman posnetek.
Kdo ga je še videl?
To te skrbi? Tisti fant te je snemal med seksom!
-Ne, Aubrey mi ne bi nikoli škodoval. -Med vama je konec.
Rad me ima.
-Ljubica. -Kaj pa ti veš o ljubezni?
-Markus. -Ne!
Ne.
Mislil sem, da si pametnejša. Bolje sva te vzgojila!
Sploh ne vem več, kdo si!
-Srček! Daj no. -Nazaj pridi!
Hej, hej. Hej, hej.
-Odgovore rabimo. -Pomiri se.
Naj pride k sebi.
Najprej reagira, potem pomisli. Kot jaz. Se spomniš besed terapevta?
Ja, eni morajo čutiti, preden uredijo. Prav, a jaz nisem tak.
Imava 10, 15 minut časa, preden ugotovijo, da si tu.
Kako bi se lotila tega? Dober policaj, radovedna podkasterka?
Najbolje, da se sama pogovorim z njo.
Po moje nima najboljših izkušenj z moškimi.
Lažje se bo odprla ženski.
Ko te je hotela premlatiti, se je odpirala?
Intervjuvala sem belske supremaciste, kultiste,
moške, ki so ubili svoje mačke samo zato, ker so lahko.
V redu bom.
Prav.
-Pridite. -Hvala.
Semkaj.
Noter.
Madona.
Očitno si me res hotela videti.
Predraga sem zate, punči.
Kaj pa Drea Spivey?
Za koliko jo je Trey prodajal?
V redu.
Začniva počasi.
Od kot Trey pozna Trini in Aubreyja?
Oba sta se pojavila na posnetku, ki smo ga našli pri Treyu.
Ni mi treba govoriti s teboj.
Nimajo dokazov proti meni. Zadržujejo me samo zato, ker lahko.
Rochelle, to je preveč zate.
A ti lahko pomagam.
Lahko ti uredim stanovanje, te spravim na poklicno izobraževanje.
Lahko pustiš prostitucijo.
In si varna pred Treyem.
Kuzla, z njim sem varna.
Si prepričana?
Če je Trey ubil Dreo,
zakaj misliš, da ne bo ubil tudi tebe?
Prosim te.
S Treyem imava dober odnos.
Ne razumeš, ker očitno nikoli nisi imela tega.
Nimaš ne prstana ne iskrice v očeh.
Ne razumeš ljubezni.
Vidiš vse to, ne pa tudi, kakšen je Trey v resnici.
Upam, da je njegova ljubezen dovolj, da te obvaruje pred zaporom.
Mogoče te bo pa kar pustil tu.
Adijo, mamika.
VOLITE ZA SPREMEMBO
Glej jo.
Hči številka ena.
-Hej, očka. -Hej.
Kaj bo dobrega?
Sedim in razmišljam.
Sta z mamo kdaj imela…
Kaj pa vem, zakonske zdrahe?
Seveda.
Vsak par jih ima. Uredila sva jih.
Kaj te muči?
Razmišljaš o Ingramu?
Ne.
Kaj je bilo s Finneyjem?
Lillian pravi, da ni šlo dobro.
Za župana kandidira. To je del službe.
Bo nevaren?
Pozna ljudi, ki bi lahko bili. Bodi previdna.
Vem.
Ravno pravi čas.
-Očka, se spomniš ravnateljice Pierre? -Hej.
-Kako ste, gospod? -V redu.
Nekaj mojih motoristov nadzoruje vašo šolo.
Hvala vam.
Naš predstojnik misli, da Drejin umor ni razlog za skrb.
Ne bo Finney jezen?
Capstonesi ne gredo nikamor. Prej ko bo to dojel, bolje bo.
-Se vidiva pozneje. -Hvala.
Hvala, očka.
In, kako je šlo z Rochelle?
Raje gre v zapor, kot da škoduje Treyu.
Vem, da žrtve trgovine z ljudmi zahtevajo poseben pristop,
a nisem pričakovala, da bo mislila, da je zaljubljena v svojega zvodnika.
Moram razmisliti in se drugače lotiti zadeve.
Ne vem, zakaj se nisem prej spomnila.
Moja prijateljica je socialna delavka.
Gotovo pozna koga, ki je specializiran za to področje.
-Poklicala jo bom. -Hvala.
Čaj sem prinesla.
Hvala.
Res ga imaš rada, ne?
-In misliš, da on… -Vem.
Vem, da me ima Aubrey rad.
Odločitev za spolne odnose je tvoja.
Je bila tvoja.
Žal mi je le, da nisi čutila, da mi lahko poveš.
Nisem vedela, kaj bi rekla.
To bi lahko rekla.
Miška, najti morava način, da se pogovoriva.
Dobro.
Veš, da te imam zelo rada.
Vem.
Tudi oče te ima rad.
V redu.
Kako žrtve vidijo svoje zvodnike?
Trgovci z ljudmi. Ta izraz bi moral zamenjati zvodnika.
Njihov cilj je, da žrtvi pomenijo vse.
Tedne, mesece,
celo leta ugotavljajo, kaj njihove žrtve najbolj rabijo in želijo.
Lepa oblačila, mamila, ličila, sprejetost, pozornost.
-Nato jim to dajo? -Ja.
Sčasoma je večina žrtev tako zelo odvisna od svojih trgovcev,
-da to zamenjajo za ljubezen. -Rochelle misli, da je ljubezen.
Bi lahko tudi Drea?
Mogoče.
Dogaja se tako pogosto, da imamo izraz za to.
-Travmatska vez. -Kako jo prekineš?
Se opravičujem. Spet se vmešavam.
Ne, ne. Tudi mene to zanima.
Dokler ta vez ne bo prekinjena, Rochelle ne bo izdala Treya, ne?
Na žalost ne. Te vezi ni lahko pretrgati.
Veliko teh žrtev sploh ne pozna zdravega odnosa.
Zato ga skušam oblikovati.
Začne se z zaupanjem.
Sklepam, da zaupanje zahteva povezavo.
Recimo, da bi jo kdo čutil do prodajanega dekleta.
Kako se ji približati?
Najprej moramo upoštevati, kje so,
kako so in iti do njih.
Žrtvam skušam dati občutek varnosti.
Že tako so v nevarnosti.
Sem prijazna, brez zadržkov.
Ne žalim njihovega dela ali trgovcev z ljudmi.
Nihče noče, da ga obsojajo.
-Si ti Drejina prijateljica? -Ja.
Mislim, da si ti tudi.
Če je sreča, en pogovor vodi do naslednjih.
Le potrpežljiv moraš biti.
PARK CONCORDIA, DANES KIOSK, JAZ PLAČAM
Baje imaš prostitutko. Omenjali so nepomembnega zvodnika.
-Ki je osumljen umora. -Aha.
Emily Mills je na prvem mestu.
Menda greš do poslovnega partnerja Emilyjinega očima Petra Reynoldsa.
Joana je rekla, da sta Victor in Peter prekinila stike,
ko je podjetje propadlo.
-Dvomim, da je kaj na tem. -To je najboljša sled.
Tip se mi ne oglaša. Pozneje grem tja.
Veliko sreče s tem.
Živijo, mami.
Če iščeš šifro zame, ta ne bo v redu.
Rad imam svojo mamo. Vsi jo imajo radi.
No, sinko,
ne Capstonesi ne Boisterous niso našli ničesar o Treyu.
Pametnejši je, kot sva mislila.
Posnetkom so odstranili podatke EXIF. Trajalo bo, da jih izsledimo.
Mogoče imam sled o Treyu,
a gre bolj za upanje kot karkoli drugega.
-Vso srečo. -Kaj?
Srečno.
ŠE NIČ NOVEGA.
PREVERJAM VEČ SLEDI. TU SEM, ČE ME RABIŠ.
Madona.
-Se Siddonsova ne oglašata? -Ne. Še v službo sem ga klical.
Poppy mi je pisala. Nič ne vejo o Treyu ali posnetku.
Vsi se trudijo po najboljših močeh.
To pomeni, da se jaz ne trudim?
Sem rekla to?
Ne.
Upala sem, da se boš končno opravičil Trini.
-Prosim? -Misli, da jo sovražiš.
-Kaj? -To. Tako jezen si.
Jezen?
Rina, še sanja se ti ne.
Razjarjen sem.
Kako je najina deklica končala v pornografskem posnetku?
Poleg tega je ta morilski zvodnik lahko gledal mojo punčko,
mojo malo deklico.
Kdo ve, kolikokrat. In še vedno je na prostosti.
Kaj pa jaz delam? Tu sem.
Klicarim, puščam sporočila.
To ne bo popravilo dejstva, da sem tistega ogabneža
-spustil v našo hišo. -Oba sva ga.
Moral bi vedeti.
Izkoristi to jezo. Pojdi k Aubreyju. Prepričaj se, da ni delil posnetka.
Si prepričana?
Vzemi Aamesa, da te kroti.
Poskrbi, da Aubrey in starši spregovorijo.
Ko se vrneš…
Bom govoril s Trini.
Ja. Dobro.
POGREŠANA
Preiskujem izginotje Emily Mills.
-Žal mi je Petove male. -S Petom sta bila poslovna partnerja.
Partnerja, kaj?
Pete se je domislil imena, jaz sem naredil vse ostalo.
Delal sem, ko se je oče boril z rakom,
ko sem se ločeval, na sestrinem pogrebu.
Peter ni nikoli opazil. Ni mu bilo mar.
Krivite Petra za bankrot?
Ne. Vedela sva, da je tehnološka industrija tveganje,
za razliko od tega.
Vedno bodo ogabne umetnine, na katere so ljudje ponosni.
Kakšne stike ste imeli z Emily?
Stike? O njej sem več izvedel s poročil.
Kaj pa Peter in Joana?
-Ste ostali v stiku? -Ne.
Lahko pa me priporočite, če bosta morala uokviriti sliko.
-Mi popravite tole? -Hvala, da ste si vzeli čas.
Hej, Markus. Kako si?
Dobila sem tvoje sporočilo.
Mislila sem, da bo tu varneje.
Po pravici ti bom povedala.
Res sem Drejina družinska prijateljica,
sem pa tudi novinarka, ki išče njenega morilca.
V bistroju sem te prepoznala.
Takoj sem vedela, da ti je mar za Dreo. Rochelle me je naučila brati ljudi.
Dobro ti gre.
Kako je njena mama?
Drea je kar naprej govorila o njej.
O dobrih in slabih stvareh.
Trudi se.
Je še vedno trezna?
Zakon.
Pravijo mi Coco, moje pravo ime pa je Devon.
Devon? Lepo ime.
Trey pravi, da zveni belsko.
Trey je moj fant.
Tvoj…
Sta že dolgo skupaj?
Nekaj časa.
Seveda si želi, da bi se lahko več družil z menoj,
a je večino časa s svojo glavno.
S svojo glavno?
Rochelle.
Glavna punca. Najvišja cipa.
Zato je bilo na drekastem taboru veliko bolje. Ni bilo Rochelle.
Drekasti tabor zveni zanimivo.
Tako smo mu rekli zaradi smradu.
S Treyem sva se šalila o tem. Tam sva se spoznala.
Na taboru za revne otroke s trapastim imenom, ki se ga ne spomnim.
Babi se ni hotela ukvarjati z menoj in me je poslala tja.
Mislili so, da se bomo ob kidanju gnoja počutili manj revno.
Kot da v mestu ni dovolj nesnage.
Ja.
Ne! Fusion Grill je tu?
Mi boš res plačala? Ne nakladaš?
Če to pomeni, da ne lažem, potem ne nakladam.
Hej, g. Killebrew.
Kaj se pa greš? Mojo hčer si posnel?
-O čem govorite? -Ne laži mi!
Hej, umiri se. Komu si pokazal posnetke?
-Kdo ste vi, hudiča? -Aubrey, kaj se dogaja?
G. in ga. Siddons, sem kriminalist Aames.
-Je Trini v redu? -Ne, ni,
kar bi vedela, če bi se oglašala na telefon.
-Delava. -Vesta, kaj je vajin sin naredil?
Snemal je, ko sta z mojo hčerjo seksala.
Sin, je to res?
-Aubrey! -To sem naredil zase. Neumnost.
-Rad imam Trini. -Komu si še pokazal posnetek?
-Nikomur! -Lažeš!
-Pomiri se. -Čakaj. Čakaj!
Posnetek sem našel v hiši zvodnika.
-Moj sin ne pozna zvodnikov. -Res?
Ne poznaš zvodnika?
-Ne poznaš nekega Treya? -Ne.
Nevaren. Obsežna kartoteka.
-Ne poznam Treya ali zločincev. -Mogoče so mu vdrli v telefon.
-To se kar naprej dogaja. -Ti to resno?
-Bolje bo, da greš, Markus. -Počasi. Pridi.
Pridi. Greva.
-Ni še konec. -Še bomo prišli.
Hvala. Greva.
-V redu je. -Pizda.
-Ne bi ga bilo treba napasti. -Kot da ne veš, kaj je naredil.
-Ne zagovarjam ga. -Pizda!
Hej, hej.
Ponoči razmišljam,
kako bi poskrbel, da moj sin ne naredi kaj takega.
Ugotoviti morava, od kod Treyu posnetek.
Ja. Ja. V redu, razumem.
Klinčeva mora.
V redu.
Zdržite. Samo še malo.
Pet, štiri, tri, dve. Dajmo, dajmo.
Ena.
Juhu! Dobro, nadihajte se.
Dobro. Počasi. Še en krog. Vem, da zmorete.
Telo zmore, kar duh verjame. Verjemite vase. Jaz verjamem.
Dobro. Še enkrat globoko vdihnite.
Vem, vem. Radi bi nehali, a zmorete.
Dajmo. Nadihajte se.
Dajmo še enkrat.
PIJAČA NOCOJ? PRI MENI.
Lahko poskusite petkrat, desetkrat, a počasi.
Začnite poganjati. Dajmo.
Pozabite na cono udobja.
-Marička. Se opravičujem. -Jaz sem bil kriv.
-Hvala. -Niste vi šolski svetovalec?
Ja. Tudi teniški krožek vodim. Na faksu sem igral.
Vsestransko nadarjen.
Pretiravate.
-Iščete Evo? -Ja. Je še vedno na sestanku?
Sestanek je jutri.
Dela od jutra do večera.
Vašo šefinjo je težko najti.
Z Evo sva že dolgo prijatelja.
Večina narobe sklepa, da jo pozna.
Skušam se izogibati domnevam.
Drugi bi se morali zgledovati po vas.
Če bi se, bi se ljudje morda dodobra spoznali.
Mislite?
Ali sploh kdaj dejansko poznamo človeka?
Dobro vprašanje.
Rekel bi, da le v primeru, če ste pripravljeni slišati njihovo resnico.
Mudi se mi.
Kje si jih našla?
Za mamino fotografijo.
Bila je v eni od škatel, ki jih je Leona prinesla.
Kdo je Alexander?
Alexander Troy je bil mamin fant, preden sva se spoznala.
-Kaj se je zgodilo? -Rekla je, da se ni izšlo.
Spoznala je boljšega moškega.
Eno od pisem je bilo napisano, ko sta že bila poročena.
Štiri leta, tri mesece in dva dni po poroki je šla nazaj k njemu.
Z Desiree sta ostali pri meni. Ne spomnita se.
Z eno roko sem česal lase, z drugo previjal.
-Trajalo je samo nekaj mesecev. -Zapustila nas je. Tebe je zapustila.
Vrnila se je.
-To je pomembno. Vrnila se je. -Kako si jo lahko kar vzel nazaj?
Kako je ne bi?
Oba veva, da te lahko ena sama napaka zaznamuje.
Prosila me je odpuščanja. Odpustil sem ji,
ker sem jo imel rad, ona pa mene. Verjela sva v to.
Hotela je pozabiti nanj, zato sem tudi jaz.
Nisva se ozirala nazaj. Na naju sva se osredotočala.
Rodila se je Cydie. Na novo sva določila najino družino,
naše življenje.
Je on moj biološki oče?
Ja.
Zakaj mi nista povedala?
To je bila Elinorina odločitev.
Upošteval sem jo.
Moraš razumeti, srček. Takrat so bili drugačni časi.
Tako zelo jo je bilo sram.
Bila je noseča, neporočena. Pridno bogaboječe dekle.
Meni ni bilo mar za to.
Hotel sem jo le imeti rad, nato pa še tebe.
Samo to sem hotel.
Takrat je bilo res in je še zdaj. Moja hči si.
Rad te imam.
Jaz pa tebe, očka.
Hvala, da si prišla.
Oprosti, ker zamujam. Izjavo za javnost sem morala potrditi.
Nekaj ti moram priznati.
Kaj? To ni pravi šampanjec?
Kalifornijska penina. Kaj?
Takoj ko sva se spoznali, sem vedela, kdo si.
Prepoznala sem te s prireditve na tvoji šoli.
Nisem te videla.
Drugje sem delala. Fotografirali so.
Vse šefove dogodke fotografirajo.
-Torej se ukvarjaš s politiko. -Vem, da je to lahko težava.
-Odvisno od tega, koga podpiraš. -Četrta generacija demokratov.
Za Andrewa Finneyja delam. Za župana kandidira.
Ja, njega sem zagotovo videla tam.
Izvoli.
Ni se zdel kos zadevi.
Kot da se igra, da je politik.
Zmagal bo.
Ne bi delala zanj, če ne bi verjela tega.
Kaj točno pa delaš?
Sem pomočnica vodje kampanje torej vse po malem.
Trudim se zagotoviti pomembno podporo.
-Izjava za medije. -Aha.
Danes mi je končno uspelo.
Čestitam.
Na zdravje.
Mineralno z limono ali limeto?
Irski viski.
Takoj.
-Ta pogled mi je znan. -Hej.
Tak moški je pripravljen ubijati za družino.
Se spomniš, ko si prvič prišel pred hišo?
Potrobil si in pričakoval, da bo Poppy kar poletela ven.
Najraje bi te usekal.
Lillian se zahvali, da si še živ.
Ne prizadeneš nekoga hčere.
To zdaj razumem.
Ko mi je Zarina povedala, da je noseča s Trini,
da bova dobila deklico, sem bil na smrt prestrašen.
Nato pa sem pomislil nate.
-Na to, kakšen si do svojih deklic. -Se spomniš, ko je imela Trini pet let?
Tu sta se družila. Usedla se je v separe s tisto svojo lutko.
-Ja. Addy. -Addy.
Naročil si otroška koktejla,
-enega zanjo in enega za lutko. -In enega za lutko.
Takrat je bilo lažje.
Očetovstvo je maraton, ne šprint.
Najine hčere so boljše, kot si kateri koli oče zasluži.
Lahko se le potrudiva, da sva jih vredna.
Hvala ti.
Težave?
Policija zasleduje Tupela in Hugsa.
Fruitvale in park Maxwell.
Finney se hvali. Misli, da je že zmagal.
Pokličem fante?
Madona. Bodo že videli. Vsi naj gredo patruljirat.
Povej Tupelu, da prihajam.
Ja.
Dobro jutro, Oakland.
Minilo je 13 dni, odkar je izginila oaklandska najstnica Emily Mills.
Preiskovalci še vedno tavajo v temi. Odličnjakinja…
Kaj se greš, Eva?
Je s pravim mlekom?
Vedel sem, da bo tako. Do živega ti prihaja.
-Tista punca, ki je maloprej šla. -Ni tako, kot misliš.
Na Finneyjevo zabavo me je povabila.
Načrt imam.
Mi je kar odleglo.
Kaj pa obisk tistega motela?
Voziš se po soseski. Nehati moraš s tem.
Vse je pod nadzorom.
Prav.
Kaj pa jaz?
Ne morem biti edina oseba, ki ji zaupaš.
Kolikokrat boš hotela, da te sam spravim k sebi?
Rekla si, da želiš delati s Poppy.
Pa daj. Odpri se ji.
Ali pa nehaj, preden bo prepozno.
Prosim.
Vso noč sem razmišljala, kako se je Drei življenje v hipu spremenilo.
Jo je ena izbira pahnila v prodajanje?
Ena oseba?
Kako lahko ima eno razmerje tako moč?
Kar je za enega zloraba in izdaja,
-je za drugega ljubezen, prijateljstvo. -Kaj dogaja, punči?
-Hej. -Hej.
Kako si?
Kdo ima prav?
Nedavno sem govorila z ženskama, ki ljubita osebo,
ki se meni zdi nasilna in manipulativna.
Še nekoga, ki ga poznam, je globoko prizadela ljuba oseba,
a je izbral odpuščanje, žrtvovanje in predanost.
Iskreno, teh odločitev ne razumem čisto,
vendar nimam pravice soditi.
Nekaj ti moram povedati.
Skrivnosti so mi dobro znane.
Zdaj mislim, da mi bolj škodijo kot koristijo.
Na te stvari že leta nisem pomislila.
Vse do…
Dree.
Kar naenkrat sem spet stara 15 let.
Jaz sem tiste punce na ulici.
Boleči gležnji, čepenje v motelu in razmišljanje, kdo bo naslednji.
Počutim se tako umazano in…
…izkoriščeno.
Sram me je.
Vse zaradi njega.
Na Stanfordu je študiral pravo.
Rekel je, da lahko moji mami priskrbi zeleno karto.
Ampak vedno je bila kakšna težava, zamuda.
Nato je spoznal uradnika na sodišču.
Rekel je, da bodo mamini dokumenti hitreje rešeni,
če preživim nekaj časa s tem uradnikom.
Ampak nisem, nisem hotela.
Nisem.
A to je bilo treba narediti.
Potem je rekel, da so tistega uradnika…
prestavili na drug oddelek, a da ima zame drugi stik.
Še en moški se je sprevrgel v še enega.
Usluge so se spremenile v grožnje.
Kaj bi lahko naredila?
Vedel je vse o moji mami.
In ves ta čas…
Ves ta čas sem bila prepričana, da me ima rad.
Kako mu je to uspelo?
Del mene se še danes sprašuje…
…ali ga imam še vedno rada.
Ja.
Nič od tega ni tvoja krivda.
Nič.
-Veliko dobrega delaš. -Rada bi še bolj pomagala.
Moram še bolj pomagati.
No,
veš kaj o poletnih taborih za revne otroke?
Ja.
Vem.
-Si mi prišel prodat 741? -Ne danes.
Najbrž nisi prišel tako daleč, da bi se pogovarjal o motorjih.
Andrew Finney je zaradi tvoje podpore v prednosti.
-To ni dobro za naju. -Ne razumem.
Questeur bi rad pripeljal v mojo sosesko.
Capstonesi jo že desetletja varujemo.
Finney nas hoče ustaviti.
Če Finney ustavi vas, boš ti ustavil moj kampus?
Capstonesi so lahko hud sovražnik.
Videl si, kaj smo naredili v šoli.
Na vsak dogodek lahko pridemo.
Lahko smo tudi vpliven prijatelj, če rečeš Finneyju, naj se umakne.
Lahko mu povem na naslednji zabavi.
Pridi z menoj.
TABOR SVEŽ ZAČETEK
Preveril sem vse varnostne posnetke
in prehodil cel tabor.
Nihče razen mene ni bil tu.
Za koga mislite, da je prišel sem?
James Benjamin III.
Pravijo mu Trey.
O, Jimmy. On ni bil dijak, temveč svetovalec.
Odlično se je znal povezati z otroki.
Trenutek, mislim, da imam nekaj.
Naš zvodnik je bil svetovalec na taboru.
Mojster prevare.
Prelisičil je Rochelle, Devon in Dreo. Same pametne punce.
Madonca, Jimmy. Pogrešam ga.
Morali smo ga odpustiti zaradi napada na sodelavca.
Imel je težave z jezo.
Tukaj je.
Tisti kreten mi je lagal.
Aubrey me je gledal v oči in rekel, da ne pozna Treya.
Aubrey je menda bil prostovoljec na taboru.
-Trey ga je uril. -Bi rekel.
Aubrey prijateljuje z zvodnikom?
Trini mora to slišati. Njen fant je sumljiv drekač.
Hej!
Prevedla Nena Lubej Artnak
ZA POMOČ SE OBRNITE NA APPLE.COM/HERETOHELP